Neuvoston asetus (ETY) N:o 1038/79, annettu 24 päivänä toukokuuta 1979, yhteisön tuesta hiilivetyjen etsintähankkeelle Grönlannissa



Virallinen lehti nro L 132 , 30/05/1979 s. 0001 - 0003

Suomenk. erityispainos Alue 12 Nide 2 s. 0012

Kreikank. erityispainos: Luku 12 Nide 3 s. 0010

Ruotsink. erityispainos Alue 12 Nide 2 s. 0012

Espanjank. erityispainos: Luku 12 Nide 3 s. 0138

Portugalink. erityispainos: Luku 12 Nide 3 s. 0138



NEUVOSTON ASETUS (ETY) N:o 1038/79, annettu 24 päivänä toukokuuta 1979, yhteisön tuesta hiilivetyjen etsintähankkeelle Grönlannissa EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 235 artiklan, ottaa huomioon komission ehdotukset (), ottaa huomioon edustajakokouksen lausunnon (), ottaa huomioon Euroopan talous- ja sosiaalikomitean lausunnon (), sekä katsoo, että neuvostolle on esitetty asetusehdotus yhteisille hiilivetyjen etsintähankkeille myönnettävästä tuesta ja ehdotus täytäntöönpanoasetukseksi, joita muutettiin 7 päivänä elokuuta 1978, neuvosto perusti 21 päivänä joulukuuta 1978 tekemällään päätöksellä työryhmän tiettyjen tuen mahdolliseen myöntämiseen liittyvien tehtävien suorittamiseksi, jollei kyseisen päätöksen 3 kohdassa tarkoitetusta ilmoituksesta muuta johdu, ja ilmoitusta on soveltuvin osin pidettävä erottamattomana osana tätä asetusta, ja Grönlannissa toteutettava hiilivetyjen etsintähanke on luonteeltaan kiireellinen, ON ANTANUT TÄMÄN ASETUKSEN: 1 artikla Liitteessä esitetty hiilivetyjen etsintähanke saa yhteisön tukea enintään 3 450 000 Euroopan laskentayksikköä takaisin maksettavien tukien muodossa, jos saatuja tietoja hyödynnetään kaupallisesti. 2 artikla Tukien määrä lasketaan 75 prosentin tukiasteen mukaisesti komission tarkastaman ja hyväksymän hankkeen kustannuksista, enimmäismäärän ollessa kuitenkin 1 artiklassa mainittu. 3 artikla Kun kyseinen jäsenvaltio on antanut hankkeen toteuttamiselle tarvittavat käyttöluvat ja oikeudet, komissio jäsenvaltiota kuultuaan neuvottelee ja tekee Geological Survey of Greenlandin kanssa sopimuksen, jossa vahvistetaan tuen maksamisen yksityiskohtaiset säännöt. Komissio hallinnoi sopimusta. 4 artikla Hankkeen toteuttamisesta vastuullisten on lähetettävä komissiolle vuosittain kertomus työn edistymisestä ja aiheutuneista kustannuksista. Komission edustajien on voitava tutustua koska tahansa hankkeen etenemiseen liittyviin teknisiin ja rahoitusta koskeviin asiakirjoihin. 5 artikla Komission tätä asetusta soveltaessa keräämät tiedot ovat luonteeltaan luottamuksellisia, tämän rajoittamatta kuitenkaan kaupallisten tulosten myyntiä. 6 artikla Komissio laatii vuosittain kertomuksen Euroopan parlamentille ja neuvostolle hankkeen etenemisestä ja saaduista tuloksista. Komission kertomuksessa on tarpeelliset tiedot hankkeen kaupallisten näkymien arvioimiseksi, sanotun kuitenkaan rajoittamatta 5 artiklan soveltamista. 7 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä toukokuuta 1979. Neuvoston puolesta Puheenjohtaja J. FRANÇOIS-PONCET () EYVL N:o C 18, 25.1.1975, s. 3 ja EYVL N:o C 200, 22.8.1978, s. 5 () EYVL N:o C 131, 5.6.1978, s. 17 () EYVL N:o C 108, 15.5.1975, s. 55 LIITE NAD-HANKE Sijainti Grönlannin mannerjalustan kaakkois- ja itäosat, jotka sijaitsevat 59 P78o pohj.l. välillä. Hankkeen kuvaus P Grönlannin mannerjalustan kaakkois- ja itäosien yksityiskohtainen olemassa olevien aeromagneettisten profiilien tutkimus ja etsintää edeltävät tarpeelliset tutkimukset (erityisesti seudun jääolosuhteet). P Geofyysiset tutkimukset, erityisesti seismiset kartoitukset. P Yksityiskohtaiset geofyysiset tutkimukset mahdollisten porauskohteiden määrittämiseksi. Hankkeen tarkoitus Alustavat aeromagnetismista saadut yleiset tiedot osoittavat, että luultavasti on olemassa hyvin laaja sedimenttiallas, jossa sedimenttien syvyys voi olla 10 000 metriä. Jos rannalta saadut geologiset tiedot ekstrapoloidaan, voidaan otaksua, että merisedimenteissä on erinomaisia öljyä sisältäviä rakenteita. Tutkimuslaitosten jo suorittamista aeromagneettisista kartoituksista ja geofyysisestä tutkimuksesta saatuja tietoja käytetään sedimenttialtaiden määrittämiseen mahdollisimman tarkasti ja siten parhaan mahdollisen perustan saamiseksi hankkeen meren geofyysisten profiilien sijainnin suunnittelulle. Jääolosuhteiden vuoksi merellä tehtävä työ on lähes kokonaan rajoitettava 72o pohj.l. etelään sijaitsevalle alueelle. >TAULUKON PAIKKA> Tanskan hallitus myöntää tukea 25 % kuluista. Hankkeen toteutus Edellä esitetyt työt suorittaa Geological Survey of Greenland, joka vastaa koko hankkeen suunnittelusta ja toteuttamisesta. Paikan päältä voivat saada tietoja ne yhtiöt, jotka ovat julkaisseet tarjouspyynnön Euroopan yhteisöjen virallisessa lehdessä. Sopimus Tukisopimus tehdään vasta tanskalaisten viranomaisten annettua hankkeen toteuttamiselle tarvittavat käyttöluvat ja oikeudet. Korvaukset Kaikki tiedot ovat käytettävissä rahamäärää vastaan, joka kattaa toisintamiskustannukset. Jos Geological Survey of Greenland ei hyödynnä kaupallisesti edellä tarkoitettujen töiden tuloksia, tukia ei makseta takaisin.